作者：伍梅城
词牌/韵律：贺新郎

paragraphs: 上界神仙府。
谁移来、登瀛堂畔，五云深处。
江水一弓山万朵，竹外梅花千树。
看都入、高人庭户。
南北两厅相对起，要门前、便是浮岚路。
依暖翠，开吟圃。
莺迁喜奉高堂母。
向销金帐下，坐看秦歌赵舞。
唐宋几年名阀阅，到此步高一步。
君听取，邦人庆语。
多少朱门随世化，独眼前、突兀新如许。
真个是，擎天柱。